Ego Garnerius Dei gratia Lingonensis Episcopus notum facio quod, cum consecraui ecclesiam quam edificavit Dominicus Diues, Canonici eiusdem capelle iurauerunt coram me super Sancta Euangelia quod nullum omnino de parochianis sancti Stephani Diuionensis, nec hominem, nec mulierem, nec pauperem, nec diuitem recipient, et nullus successurus eis Canonicus fructum prebende sue, donec iuramentum fecerit, percipiet. Si uero, quod absit, aliquem de predictis parochianis receperint, rei tenerentur et haberentur pro excommunicatis, nisi infra dies post transgressionem illam, Abbati et Ecclesie sancti Stephani satisfacerent. Quod ut ratum et firmum permaneat, sigilli mei impressione confirmo. Actum anno ab incarnatione Domini M° C° XC° quinto.